เรียนคุณดิฉันมีอาการท้องเสีย และอาเจียนร่วมด้วย ท้องเสียเป็นยะระเวลา 3 วัน ที่ถ่ายไม่หยุดไปหาคลินิกได้ยาแก้ปวดท้อง ยาแก้อาเจียน และยาฆ่าเชื่อมารัปประทานค่่ะ ทานยาไป 2 วันอาการยังไม่ดีขึ้น ยังคงถ่ายเป็นน้ำหลายรอบต่อวันและยังคงอาเจียน ไม่มีแรง ไปหาโรงพยาบาล ให้น้ำเกลือ และยาที่ชื่อว่า Ceftriaxone จำนวน 1 กระปุก และนัดให้ยา Ceftriaxone นี้อีกเป็นเวลา 2 วันรวมทั้งหมด 3 วัน แล้วอาหารท้องเสียดีขึ้น ไม่อาเจียน ถ่ายลดลงแต่ยังเป็นน้ำอยู่ จึงให้ยาเพิ่มอีก 4 วัน รวมทั้งหมด 7 วัน วันที่ 7 หมดเอาอุจจาระไปตรวจบอกว่าลำใส้เป็นเชื้อรา ให้ยาแก้ท้องร่วงมา 1 แผงและยา Bioflor มา 1 กล่อง จนวันนี้เข้าวันที่ 13 แล้วก็ยังถ่ายไม่เป็นก้อนแต่ไม่ถึงกับเป็นน้ำ ขับถ่ายวันละ 1 ถึง 2 ครั้ง ท้องบวม เท้าบวม เข้าใจว่าผลจากการให้ยาปฏิชีวนะ บอกว่าถ้ายารับประทานที่ให้มานี้หมด แต่ยังขับถ่ายไม่เป็นก้อน ต้องไปตรวจซ้ำอีก คือดิฉันกังวล กลัวว่าจะเป็นโรคร้ายแรง จึงอยากจะขอความคิดเห็นการวินิจฉัยจากคุณพบแพทย์ ว่าอาการที่ดิฉันเป็นจะเกิดโรคร้ายแรงมั้ยคะ และต้องรักษาอย่างไรต่อไปดี กังวลมากค่ะ ขอบคุณค่ะ
สวัสดีค่ะ อาการถ่ายเหลวดังกล่าวมานั้น อาจเกิดจาก-อาหารเป็นพิษ มักเป็นเฉียบพลันประมาณ 1-3 วัน อาจมีคลื่นไส้ ปวดท้อง ร่วมด้วย-ลำไส้อักเสบหรือติดเชื้อ อาจเป็นเรื้อรังได้-โรคลำไส้แปรปรวน-โรคมะเร็งลำไส้ใหญ่-ขาดเอนไซม์แลคโทคในการย่อยนม จะท้องเสียเมื่อรับประทานอาหารจำพวกนม-ผลจากการใช้ยาบางประเภทเช่น ยาปฏิชีวนะ ยารักษาโรคมะเร็ง รวมถึงยาลดกรดที่มีแมกนีเซียม-หลังการผ่าตัดเช่นการผ่าตัดลำไส้ หรือการผ่าตัดนำถุงน้ำดีออกไปโดยอาจจะเป็นการติดเชื้อที่ยังไม่หายดีก็ได้ แต่อย่างไรก็ตามถ้าได้ยาฆ่าเชื้อแบบฉีดไปแล้วอาการควรจะทุเลาค่ะ ถ้ายังถ่ายเยอะ ควรกลับไปพบแพทย์ที่ดูแลเพื่อตรวจเลือดหรือตรวจอุจจาระเพิ่มเติมการดูแลตัวเองเบื้องต้น ดื่มน้ำมากๆไม่ให้ขาดน้ำ อาจผสมเกลือแร่ละลายในน้ำร่วมด้วย รับประทานยาแก้ปวดท้องได้ รับประทานอาหารอ่อนๆและสุกสะอาด